PLOVPUT d.o.o.

14480721492

Obala Lazareta 1

21000 - Split

Hrvatska

Odgovori na zahtjeve za dodatnim informacijama, objašnjenjima i izmjenama u vezi s dokumentacijom o nabavi

Predmet nabave: LED rasvjetna oprema za OPS

Evidencijski broj nabave: 176/2026 M

Šifra upita | Postavljeno | Novo/Izmjena
--- | --- | ---
A6I | 12.03.2026 11:54:48 | Prethodno odgovoreno
S5P | 14.03.2026 11:46:24 | Prethodno odgovoreno
A3V | 18.03.2026 11:01:51 | Novi odgovor

Šifra upita: A6I

Upit poslan: 12.03.2026 11:54:48

Pošiljatelj upita je naznačio da se upit odnosi na:

- Opis predmeta nabave

- Tehničke specifikacije predmeta

Pitanje:

Poštovani,

vezano uz tehničke specifikacije u troškovniku za nabavu samostojećih LED svjetala za obilježavanje objekata pomorske signalizacije, molimo pojašnjenje sljedećeg:

Odnosi li se za sve navedene grupe svjetala (10 NM, 6–7 NM, 4–5 NM i 2–3 NM) zahtjev na samostalna solarna svjetla s integriranim solarnim panelom i baterijom (self-contained solar lanterns), ili je dopuđeno ponuditi i samostalna LED svjetla bez solarnog napajanja (standalone lanterns) koja se napajaju iz vanjskog izvora energije?

Odgovor:

Zahtjev na samostalna solarna svjetla s integriranim solarnim panelom i baterijom (self-contained solar lanterns) ne odnosi se na sve grupe predmeta nabave svjetala. Traženi zahtjev „solarna svjetla s Integriranim solarnim panelom i baterijom“ sukladno tehničkim specifikacijama predmeta nabave odnosi se za tražena svjetla za Grupu 1 i Grupu 2 predmeta nabave.

Za tražena svjetla Grupa 3 i Grupa 4 predmeta nabave sukladno tehničkim specifikacijama predmeta nabave ne traži se integrirani solarni panel i baterije. Radi se o samostojećim (standalone) svjetlima“ te je potrebno ponuditi LED svjetla bez solarnog napajanja (standalone lanterns) koja se napajaju iz vanjskog izvora energije.

Šifra upita: S5P

Upit poslan: 14.03.2026 11:46:24

Pošiljatelj upita je naznačio da se upit odnosi na:

- Drugo

Pitanje:

Poštovani,

Obraćamo se sa zahtjevoda za promjenu Članka 6 prijedlogu Ugovora o nabvaci i isporuci LED opreme za obilježavanje objekata pomorske signalizacije za sve grupe pa navodimo slijedeće:

Za ovakove postupke uobičajena je garancija koju daje proizvođač opreme prema već poznatim uzancama.Bankovna garancija koju tražite ili novćani polog u iznosu 10% od vrijednosti nabave sve ponuditelje stavlja u nepovoljan položaj zbog cijene koštanja tih instrumenta osiguranja jamstva za opremu u jamstvenom roku.Stoga vas molimo da umjesto tih instrumeneta zahtjevate bjanko korporativnu i osobnu zadužnicu odgovorne osobo što pravno ima istu sigurnost naplate a ponuditeljima ne uzrokuje dodatne troškove.

Odgovor:

Poštovani,

Naručitelj ne prihvaća zahtjev za izmjenom čl. 6. prijedloga Ugovora o nabavi i isporuci LED rasvjetne opreme za OPS za sve grupe predmeta nabave. Nadalje ostajemo pri traženim zahtjevima iz točki 4.2.3. Dokumentacije o nabavi Dio II – Upute za ponuditelje i čl. 6. prijedloga Ugovora iz razloga što traženim zahtjevima ne stavljamo niti jedan gospodarski subjekt u nepovoljan položaj a sve sukladno članku 214. Zakona o javnoj nabavi.

Šifra upita: A3V

Upit poslan: 18.03.2026 11:01:51

Pošiljatelj upita je naznačio da se upit odnosi na:

- Kriteriji za kvalitativni odabir gospodarskog subjekta

Pitanje:

Poštovani,

Unutar zahtjeva Kriterija kvalitativnog odabira gospodarskog subjekta traženo je i da svaki gospodarski subjekt u ovom postupku javne nabave mora dokazati posjedovanje norme osiguranja kvalitete ISO 9001:2015 ili jednakovrijedno za opseg djelatnosti sukladan predmetu nabave.

Kako su predmet nabave proizvodi, samim time potrebno je proizvesti LED rasvjetnu opremu za OPS, što bi značilo da je to opseg djelatnosti ovog predmeta nabave.

U prethodnim postupcima istovjetne nabave (LED rasvjetne opreme za OPS), traženi su bili jedni od slijedećih uvjeta:

1. 2025. g.: Svaki gospodarski subjekt u ovom postupku javne nabave mora dokazati posjedovanje svjedodžbe ovlaštene certifikacijske kuće ili tvornički certifikat proizvođača robe za kvalitetu ponuđenog proizvoda ili cjelokupnog proizvodnog programa.
2. 2024. g.: Svaki gospodarski subjekt u ovom postupku javne nabave mora dokazati posjedovanje svjedodžbe ovlaštene certifikacijske kuće ili tvornički certifikat proizvođača robe za kvalitetu ponuđenog proizvoda ili cjelokupnog proizvodnog programa.
3. 2023. g.: Svaki gospodarski subjekt u ovom postupku javne nabave mora dokazati posjedovanje Svjedodžbe ovlaštene certifikacijske kuće ili tvornički certifikat proizvođača robe za kvalitetu ponuđenog proizvoda ili cjelokupnog proizvodnog programa.

Dakle, vidljivo je kako se ranije tražila kvaliteta proizvoda, te je sada nejasan zahtjev vezan na ponuditelje. Predlažemo da se točka 6. Kriterija kvalitativnog odabira gospodarskog subjekta izmjeni na način da je tehnički jasna i sukladna te prilagođena kvaliteti samog nuđenog proizvoda, te predlažemo izmjenu tako da glasi:

- Svaki gospodarski subjekt u ovom postupku javne nabave mora dokazati posjedovanje svjedodžbe ovlaštene certifikacijske kuće ili tvornički certifikat proizvođača robe za kvalitetu ponuđenog proizvoda ili cjelokupnog proizvodnog programa.

Odgovor:

Naručitelj djelomično prihvaća Zahtjev gospodarskog subjekta te će izmijeniti Dokumentaciju o nabavi (Kriterij za kvalitativni odabir gospodarskog subjekta i Tehničke specifikacije za sve grupe).